CELEX: 62017TN0018
Language: sk
Date: 2017-01-13 00:00:00
Title: Vec T-18/17: Žaloba podaná 13. januára 2017 – Česká republika/Komisia

6.3.2017   
            
            
               SK
            
            
               Úradný vestník Európskej únie
            
            
               C 70/25
            
         Žaloba podaná 13. januára 2017 – Česká republika/Komisia
   (Vec T-18/17)
   (2017/C 070/35)
   Jazyk konania: čeština
   
      Účastníci konania
   
   
      Žalobkyňa: Česká republika (v zastúpení: M. Smolek a J. Vláčil, splnomocnení zástupcovia)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie nariadenie Komisie (EÚ) 2016/1867 z 20. októbra 2016, ktorým sa mení príloha k nariadeniu (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane, a
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod je založený na porušení článku 13 ods. 2 Zmluvy o EÚ v spojení s článkom 27 ods. 3 a 4 smernice 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje. Prijatím napadnutého nariadenia Komisia zasiahla do českých vnútroštátnych požiadaviek na úplné denaturovanie etanolu napriek tomu, že Česká republika v tomto zmysle nepredložila oznámenie podľa článku 27 ods. 3 smernice 92/83 a naopak Komisii opakovane oznámila, že s týmto zámerom nesúhlasí. Podľa článku 27 ods. 4 smernice 92/83 však bez oznámenia členského štátu nemožno zasiahnuť do jeho vnútroštátnych požiadaviek na úplné denaturovanie etanolu.
            
         
               2.
            
            
               Druhý žalobný dôvod je založený na porušení článku 27 ods. 1 písm. a) smernice 92/83, keďže eurodenaturant 1:1:1 nespĺňa účel tohto ustanovenia, pretože nedáva dostatočné záruky v boji proti daňovým únikom. Eurodenaturant 1:1:1 je totiž veľmi slabá denaturačná zmes, a preto etanol úplne denaturovaný touto zmesou možno ľahko zneužiť na výrobu alkoholických nápojov.